Di taggara n weḥric-agi nufa-d MEKSA; ilul deg 4 yunyu 1954, di taddart n Mira i dyuzgan di tɣiwant n timizar. MEKSA ur iɛac ara aṭas di tmurt n leqbayel imi yunag netta d twacult-is ɣer tmurt n waɛraben di Blida deg useggas n 1958, syen akkin ɣer Lezzayer ɣer “Pointe Piscade” deg useggas n 1971, anda i d-yessufeɣ awennes-ines amezwaru “Tafsut” d “Lunǧa”; dinna i yexdem amezgun di rradyu tis snat azal n sin n yiseggasen, imi id d-yunef deg-s iwakken ad yeḍfer abrid n ccna. Deg 1976 yeṭṭef abrid-is ɣer tmurt n Fransa anda ikemmel amecwar-is di ccna. MEKSA ifureq ddunit-is d ilemẓi, imi yemmut ɣef 34 n yiseggasen di leɛmer-is.